આંબેડકરને ૧૯૨૭માં જ્યારે તેમણે મહાડમાં દલિતોને પાણી વપરાશ કરવા દેવાનું આંદોલન શરુ કર્યું ત્યારે સ્વયંસેવક દળની જરૂર જણાઈ. આ ટુકડી- સમતા સૈનિક દળની રચના ૧૯૨૭માં જ થઈ. સમતા સૈનિક દળે જ્યારે આંબેડકર ૧૯૩૨માં ગોળમેજી પરિષદમાંથી પાછા આવ્યા ત્યારે તેમને ગાર્ડ ઓફ ઓનર આપ્યું ત્યારે આ દળ જાણીતું બન્યું. તે પોતાના ધ્વજ, પહેરવેશ અને શિસ્ત સાથે એક અદ્દલ રક્ષા દળ તરીકે કામ કરતું. આંબેડકરના અવસાન પછી તેનો પ્રભાવ ઓછો થઈ ગયો અને ભીમ સેના અને દલિત પેંથરનો ઉદય થયો.